Leiksýning í Lágafellsskóla ' Konung ljónanna' Leiklistarval 9. og 10. bekkjar í Lágafellsskóla hefur í mars sýnt leikritið Konung ljónanna fyrir nær fullu húsi á þeim 7 sýningum sem búnar eru . Hér er á ferðinni leiksýning sem enginn ætti að láta framhjá sér fara og nú fer hver að verða síðastu því einungis tvær sýningar eru eftir , uppselt er þann 22. mars en lokasýning er 25. mars kl 20:00 Gaman er að segja frá því að nemandi sem útskrifaðist úr skólanum síðastliðið vor , Arnþór Víðir , bauð sig fram sem aðstoðartónlistarstjóri . María Pálsdóttir leikkona er leikstjóri og hefur Árni Pétur Reynisson , kennari við skólann , einnig komið að uppsetningunni . Verkið var sett upp í Hagaskóla í fyrra og listilegir búningarnir voru fengnir að láni þaðan . Leikmyndin er unnin af krökkunum sjálfum og frábærum Mosfellingi , Halli Árnasyni , sem töfraði fram forláta tveggja hæða pall . Leikskrá , veggspjöld , dansar og förðun er allt hannað og unnið af krökkunum sjálfum og sjá þeir einnig um tæknistjórn . Verkið var frumsýnt þann 13. mars og var þá unglingadeild skólans boðið en átta opnar sýningar voru í kjölfarið Hvetjum Mosfellinga til að fjölmenna . Miðaverð er 1000 kr og 500 kr fyrir 5 ára og yngri . Síðustu sýningar : 8. sýning laugardaginn 22. mars kl 16 - uppselt Lokasýning þriðjudaginn 25. mars kl 20:00 Hægt er að panta miða á skrifstofu skólans á skólatíma í síma 525-9200